Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
10 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้เปิดโดดขึ้นกว่า 6 จุด ก่อนเจอแรงขายบริเวณแนวต้าน 1,630 จุด ส่งผลดัชนีย่อตัว ก่อนปิดเช้าที่ระดับดัชนี 1,620.44 จุด ปรับตัวลดลง 2.52 จุด ด้วยมูลค่าซื้อขายราว 2.21 หมื่นล้านบาท ทั้งนี้ ตลาดกลับมาแกว่งแดนลบด้วยแรงขายกดดันจากกลุ่มพาณิชย์ (COMM) และ กลุ่มธนาคาร (BANK)
มุมมองตลาดช่วงบ่าย: กราฟรายวัน แม้เจอแรงขายบริเวณแนวต้าน แต่ดัชนียังคงยืนเหนือ EMA 5Day ประกอบกับภาพโมเมนตัมช่วงสั้นยังฟื้นตัวต่อได้ เครื่องมือ Modified Stochastic ทั้ง %K และ %D ปรับเพิ่มขึ้นต่อเนื่อง และยังคงสัญญาณซื้อระยะสั้นอยู่ ฉะนั้น ยังมองภาพบวกบ่ายนี้ คาด SET รีบาวด์ต่อได้ คาดหวังแนวต้าน 1,630/1,644 จุด โดยใช้เส้น EMA 5Day เป็นแนวรับ และใช้การปิดต่ำกว่าเส้น EMA 5Day เป็นจุด Stop Loss ของการเก็งกำไรระยะสั้นรอบนี้
กลยุทธ์ในช่วงบ่าย: นักเก็งกำไรระยะสั้น ซื้อแนวรับ-ขายแนวต้าน ส่วนนักลงทุนเน้นถือเงินสดต่อ
Point of View
ขยับขึ้นตามกลุ่ม! เลือก ESSO จากกราฟรายวัน ระยสั้นเริ่มฟื้นตัว หลังราคาพลิกกลับยืนเหนือ EMA5Day ได้ เครื่องมือ MACD เกิดสัญญาณ Bullish Divergence เป็นสัญญาณการกลับตัว ทั้งนี้เมื่อพิจารณาประกอบกับเครื่องมือ Bollinger Band ราคาดีดขึ้นจากกรอบล่าง จากข้อมูลในอดีตมีนัยยะต่อการรีบาวด์ ฉะนั้นคาดหวัง ESSO รีบาวด์หาแนวต้าน Average Line 12.10 บาท และ Upper Bound (-2SD) ที่ 13.90 บาท ตามลำดับ